เปิดที่มาชื่อเขต “บางขุนเทียน” เกี่ยวกับ “เกวียน” ที่ใช้เดินทางหรือไม่?
บางขุนเทียน เป็นหนึ่งใน 50 เขตของกรุงเทพมหานคร ซึ่งมีที่มาจากคำว่า “บางขุนเกวียน” โดย “บาง” หมายถึงทางน้ำเล็ก ๆ และ “ขุนเกวียน” มาจากการที่พื้นที่นี้เคยเป็นจุดพักของกองเกวียนที่เดินทางลงไปทำการค้ากับหัวเมืองทางใต้ เช่น เพชรบุรี ประจวบคีรีขันธ์ และชุมพร เมื่อเวลาผ่านไป ชื่อ "บางขุนเกวียน" ค่อย ๆ เพี้ยนเสียงกลายเป็น "บางขุนเทียน" ตามที่ใช้กันในปัจจุบัน ชื่อ "บางขุนเทียน" ปรากฏครั้งแรกในโคลงนิราศทวาย ซึ่งคาดว่าน่าจะแต่งขึ้นในสมัยรัชกาลที่ 1 เมื่อปี พ.ศ. 2335 โดยบรรยายถึงการเดินทางผ่านบางขุนเทียนเพื่อไปรบกับพม่าที่เมืองทวาย นอกจากนี้ พื้นที่ในเขตบางขุนเทียนยังมีความสำคัญทางวัฒนธรรม เช่น ชุมชนชาวมอญที่ยังคงรักษาประเพณีไทยเชื้อสายมอญเอาไว้ เมื่อประชากรและความเจริญในพื้นที่เพิ่มขึ้น เขตบางขุนเทียนจึงถูกแบ่งแยกออกเป็นเขตจอมทองในปี 2532 และเขตบางบอนในปี 2540 เพื่อความสะดวกในการปกครอง
มหาวิทยาลัยราชภัฏบ้านสมเด็จเจ้าพระยา สำนักวิทยบริการและเทคโนโลยีสารสนเทศ
บางขุนเทียน (กรุงเทพฯ) -- ประวัติ
การปกครองท้องถิ่น